Слэнг эсперантыстаў

Слэнг эсперантыстаў — слэнг, які ўжываецца ў эсперанта-супольнасці. Ён ствараецца натуральным шляхам падчас эсперанта-сустрэч. Матэрыялам для яго стварэння служаць афіксы і злучэнні двух каранёў слоў, з дапамогай якіх ствараюцца неалагізмы. Таксама адной з формаў слэнга з’яўляецца эсперанта-лаянка, большая частка з якой запазычана з нацыянальных моў, але існуе і ўласная. Аб’ектам эсперанта-слэнга з’яўляюцца самі эсперантысты, асаблівасці эсперанта-культуры і яе гісторыі.

Пра эсперантыстаў

 Слова  Прыкладны пераклад  Сэнс bakfiŝo  печаная рыба  Вельмі юная дзяўчына blinkenberg  дацкае прозвішча Блінкенберг  Хадзячая назва для людзей, якія з разумным выглядам разважаюць аб эсперанта, выдаючы свае забабоны за факты. Ужываецца з 1954 года пасля прэцэдэнта ў Мантэвідэа bonantagulo  Bonan tagon! — «Добры дзень!»; ulo — індывід  Лянівы чалавек, які вывучыў некалькі простых выразаў на эсперанта, напрыклад, «Добры дзень!» eterna komencanto  вечны навічок  Чалавек, які доўгі час ходзіць на сустрэчы эсперантыстаў, але ведае эсперанта на пачатковым узроўні kabei  дзеяслоў, утвораны ад Кабэ  Раптоўна спыніць займацца эсперанта kielvifartasulo  kiel vi fartas? — «як вы жывяце?»; ulo — індывід  Сінонім bonantagulo samideanto  аднадумец  Зварот эсперантыста да эсперантыста, падобна да «таварыш» у СССР talpo  крот  Эсперантыст, які фанатычна прапагандуе эсперанта, не абапіраючыся на факты verda koro  зялёнае сэрца  Сапраўдны эсперантыст verda papo  зялёны Папа рымскі  Хто-небудзь, хто прапагандуе эсперанта verdulo  зялёны  Зялёнымі назыаюць ужо зрэлых эсперантыстаў

«Рэптыліі» ў эсперанта

 Слова  Прыкладны пераклад  Сэнс aligatori  дзеяслоў ад слова «алігатар»  Размаўляць паміж сабой на роднай мове іншага эсперантыста. Напрыклад: беларус з французам па-французску gaviali (malkrokodili)  дзеяслоў ад слова «гавіял», антонім да krokodili  Размаўляць на эсперанта з эсперантыстам у асяроддзі неэсперантыстаў kajmani  дзеяслоў ад слова «кайман»  Размаўляць паміж сабой на мове, няроднай для абодвух эсперантыстаў. Напрыклад: беларус з французам па-англійску krokodili  дзеяслоў ад слова «кракадзіл»  Размаўляць паміж сабой на роднай мове ў асяроддзі іншых эсперантыстаў. Напрыклад: беларус з беларусам па-беларуску lacerti  дзеяслоў ад слова «яшчарка»  Размаўляць на іншай штучнай мове ў асяроддзі эсперантыстаў

Іншы слэнг

 Слова  Прыкладны пераклад  Сэнс gufujo  краіна філінаў  Месца, дзе п’юць чай, цешацца бяседай. У ім забаронены алкагольныя напоі і курэнне. Яго звычайна арганізуюць падчас эсперанта-сустрэч melono  дыня  Неафіцыйная назва Юбілейнага сімвала mojosa  moderna — сучасны, juna — юны, stila — стыльны  Эквівалентна англійскаму слову cool volapukaĵo  volapuk — валапюк, aĵ — рэч  Блізка па сэнсу да размоўных слоў «галімацця», «абракадабра»

 Ненарматыўная лексіка 
Лаянку ў эсперанта называюць sakro. У асноўным гэта пераклады з нацыянальнай мовы на эсперанта. Але сярод эсперантыстаў прымяняецца і ўласцівая толькі ім лаянка. Як правіла, гэта адсылкі да стваральніка эсперанта Людвіга Заменгофа ці да вядомых эсперанта-твораў.

Прыклады эсперантамоўнай лаянкі

 Фраза  Прыкладны пераклад  Тлумачэнне Sankta Ludoviko!  Святы Людовік!  Адсылка да значнай для кожнага эсперантыста асобы — Людвіга Заменгофа Ho Zamenhofo!  О, Заменгоф  Тое ж самае Pro mia Zamĉjo  Дзеля майго Замы  Тое ж самае, але з дабаўленнем памяншальнага суфікса Noktaj fantomoj!  Начныя фантомы!  Згадваецца ў вядомым вершы Заменгофа «Шлях» Fundamenta Krestomatio!  Фундаментальная хрэстаматыя!  Аднайменная праца Заменгофа 1903 года, у якой ён сабраў найлепшыя на той час пераклады на эсперанта Aktoj de Akademiо!  Дакументы Акадэміі!  Выдаваемыя Акадэміяй эсперанта дакументы Ata-Ita!    Згадванне пра працяглую дыскусію эсперантыстаў з-за ўжывання суфіксаў at- i it- у формах дзеяслова

Акрамя таго, эсперантыстам уласціва ствараць лаянку ў выглядзе рыфм:
 Rabato por rabito! — Ільгота для абрабаванага! (таксама «рабуемы для абрабаванага»)
 Palavro de kadavro! — Разглагольстваванні трупа!
 Pluralo de singularo! — Множны лік адзіночнага ліку!

Катэгорыя:эсперанта